Rasmus Popenda blev for en god uge siden idømt 90 dages fængsel for nyt tilfælde af vold. 21-årige Popenda fra Aalborg var prøveløsladt efter tilbage i 2007 at have banket en anden mand til døde. Nu bekræfter Kriminalforsorgen overfor NORDJYSKE Medier, at Rasmus Popenda igen er fængslet, da han ikke har opfyldt kravene for prøveløsladelse. Ifølge NORDJYSKE drejer det som om tre tilfælde, hvor Rasmus Popenda har overtrådt vilkårene for prøveløsladelse. I forbindelse med prøveløsladelsen sidste år blev det stillet som krav, at Rasmus Popenda skulle afvænnes for alkohol- og stofmisbrug, men disse krav er angiveligt ikke blevet overholdt. Avisen skriver videre, at Rasmus Popenda i den kommende uge igen skal for retten. Denne gang er han tiltalt for spirituskørsel, kørsel uden kørekort og forsøg på at stikke af fra politiet.

Opsummering:
21-årige Rasmus Popenda har overtrådt vilkår for prøveløsladelse.